CELEX: 62012CA0007
Language: hu
Date: 2013-06-20 00:00:00
Title: C-7/12. sz. ügy: A Bíróság (negyedik tanács) 2013. június 20-i ítélete (az Augstākās tiesas Senāts (Lettország) előzetes döntéshozatal iránti kérelme) — Nadežda Riežniece kontra Zemkopības ministrija, Lauku atbalsta dienests (Szociálpolitika — 76/207/EGK irányelv — A férfi és női munkavállalók közötti egyenlő bánásmód — 96/34/EK irányelv — A szülői szabadságról szóló keretmegállapodás — Köztisztviselői álláshelyeknek a nemzeti gazdasági nehézségek miatti megszüntetése — A szülői szabadságot igénybe vevő munkavállalónak az aktív szolgálati viszonyban maradó munkavállalókhoz képest történő értékelése — A szülői szabadság lejártával való elbocsátás — Közvetett hátrányos megkülönböztetés)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/23
            
         A Bíróság (negyedik tanács) 2013. június 20-i ítélete (az Augstākās tiesas Senāts (Lettország) előzetes döntéshozatal iránti kérelme) — Nadežda Riežniece kontra Zemkopības ministrija, Lauku atbalsta dienests
   (C-7/12. sz. ügy) (1)
   
   (Szociálpolitika - 76/207/EGK irányelv - A férfi és női munkavállalók közötti egyenlő bánásmód - 96/34/EK irányelv - A szülői szabadságról szóló keretmegállapodás - Köztisztviselői álláshelyeknek a nemzeti gazdasági nehézségek miatti megszüntetése - A szülői szabadságot igénybe vevő munkavállalónak az aktív szolgálati viszonyban maradó munkavállalókhoz képest történő értékelése - A szülői szabadság lejártával való elbocsátás - Közvetett hátrányos megkülönböztetés)
   2013/C 225/38
   Az eljárás nyelve: lett
   
      A kérdést előterjesztő bíróság
   
   Augstākās tiesas Senāts
   
      Az alapeljárás felei
   
   
      Felperes: Nadežda Riežniece
   
      Alperesek: Zemkopības ministrija, Lauku atbalsta dienests
   
      Tárgy
   
   Előzetes döntéshozatal iránti kérelem — Augstākās tiesas Senāts — A férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976. február 9-i 76/207/EGK tanácsi irányelv (HL L 39., 40. o.; magyar nyelvű különkiadás 5. fejezet, 1. kötet, 187. o.), valamint az UNICE, a CEEP és az ESZSZ által a szülői szabadságról kötött keretmegállapodásról szóló, 1996. június 3-i 96/34/EK tanácsi irányelv (HL L 145., 4. o.; magyar nyelvű különkiadás 5. fejezet, 2. kötet, 285. o.) értelmezése — A szülői szabadságot igénybevevő nő elbocsátása a korábbi munkakörébe történő visszatéréskor — A nemzeti gazdasági nehézségek miatt a köztisztviselők létszámának optimalizálása érdekében hozott intézkedések — A szülői szabadságot igénybevevő nő érdemeinek értékelése, amelynek során a munkájának a szülői szabadságot megelőző utolsó éves értékelését veszik figyelembe, összehasonlítva a folyamatos aktív szolgálati viszonyban lévő más köztisztviselők munkájának értékelésével
   
      Rendelkező rész
   
   A 2002. szeptember 23-i 2002/73/EK európai parlamenti és tanácsi irányelvvel módosított, a férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976. február 9-i 76/207/EGK tanácsi irányelvet — feltéve, hogy a férfiaknál sokkal nagyobb számban vesznek igénybe nők szülői szabadságot, amit a nemzeti bíróságnak kell vizsgálnia —, valamint az 1997. december 15-i 97/75/EK tanácsi irányelvvel módosított, az UNICE, a CEEP és az ESZSZ által a szülői szabadságról kötött keretmegállapodásról szóló, 1996. június 3-i 96/34/EK tanácsi irányelv mellékletében szereplő, a szülői szabadságról szóló, 1995. december 14-én kötött keretmegállapodást úgy kell értelmezni, hogy ezek ellentétesek azzal, hogy:
   
               —
            
            
               a munkavállalóknak a köztisztviselői munkahelyek nemzeti gazdasági nehézségek miatti megszüntetése keretében történő értékelése céljából a szülői szabadságot igénybe vevő munkavállalót távollétében olyan értékelési elvek és kritériumok alapján értékelik, amelyek e munkavállalót kedvezőtlenebb helyzetbe hozzák, mint azon munkavállalókat, akik nem vettek igénybe szülői szabadságot; annak vizsgálata érdekében, hogy nem áll fenn ilyen helyzet, a nemzeti bíróságnak többek között meg kell bizonyosodnia arról, hogy az értékelés mindazon munkavállalókra kiterjed, akiket érinthet a munkahely megszüntetése, hogy az értékelés azon kritériumokkal szigorúan megegyező kritériumokon alapul, amelyeket az aktív szolgálati viszonyban lévő munkavállalók esetében alkalmaznak, és hogy e kritériumok alkalmazása nem vonatkozik a szülői szabadságot igénybe vevő munkavállaló fizikai jelenlétére; és hogy
            
         
               —
            
            
               a munkavállalót, akit a szülői szabadságának lejártával és ezen értékelést követően másik munkahelyre helyeztek át, ezen új munkahely megszüntetése miatt elbocsátják, amennyiben a munkáltató számára nem volt lehetetlen e munkavállalót korábbi munkahelyére visszahelyezni, vagy ha a számára kijelölt munka nem volt egyenértékű vagy hasonló és munkaszerződésének vagy munkaviszonyának megfelelő, különösen mivel a munkáltatónak az áthelyezés időpontjában tudomása volt arról, hogy az új munkahelyet meg kívánják szüntetni, amit a nemzeti bíróságnak kell vizsgálnia.
            
         
      (1)  HL C 65., 2012.3.3..